964-2022

|  |  |
| --- | --- |
| **09.12.2022.****petak** | Okupljanje grupe u 5,00 sati u Sukoišanskoj ulici. Ukrcaj u autobus i vožnja autocestom kroz Hrvatsku i Sloveniju do ***Salzburga*** uz kraća stajanja na putu. Grad Salzburg je dobio ime po okolnim rudnicima soli, a poznat je po prekrasnoj baroknoj arhitekturi te je zbog njene očuvanosti uvršten na UNESCO-vu listu zaštićene svjetske baštine. U Salzburgu je rođen *W. Amadeus Mozart*, jedan od najgenijalnijih skladatelja u povijesti glazbe. Pješački razgled u pratnji voditelja putovanja: *Katedrala*, *dvorac Mirabell*, *stara gradska vijećnica*, *Mozartova* *rodna* *kuća*, *gradska vijećnica, franjevačka crkva,*… Odlazak na *Božićni sajam* u Salzburgu koji jedan od najstarijih sajmova u Europi. Više od 200 osvijetljenih božićnih drvca i bezbroj lampica stvaraju čaroban ugođaj u gradu. Slobodno vrijeme za posjet štandovima gdje vas očekuju austrijski kulinarski specijaliteti. Nastavak vožnje prema ***Linzu***. Prijava u hotel i smještaj. Po želji grupe odlazak pješice ili javnim gradskim prijevozom do centra grada i posjet adventskom sajmu. Povratak u hotel. Noćenje. |
| **10.12.2022.****subota** | Doručak. U pratnji voditelja putovanja odlazak u pješački razgled ***Linza***. Ovaj treći po veličini grad u Austriji i glavni grad Gornje Austrije, kojeg su osnovali Rimljani, spominje se prvi put 799. g. Šetnja gradskim središtem: *Mariendom* - najveća crkva u Austriji, *Hauptplatz* – najveći gradski trg, *Crkva Sv. Martina* – najstarija austrijska crkva, *Mozarthaus –* kuća u kojoj je Mozart boravio tijekom 1783. god. i u kojoj je komponirao *Linz simfoniju*. Linz je grad kulture i umjetnosti te dom mnogih glazbenih festivala. Poslijepodne slobodno vrijeme za posjet adventskom sajmu i obilasku štandova koji nude tradicionalne rukotvorine i najukusnije poslastice. U nekoj od kavana počastite se sa čuvenom *Lincer tortom.* Povratak u hotel. Noćenje. |
| **11.12.2022.****nedjelja** | Doručak. Odjava iz hotela. Ukrcaj u autobus i polazak prema „božićnom gradu“ ***Steyr-u***. Ovaj prekrasni povijesni grad čuven je po *Božićnoj pošti* i jedinstvenom poštanskom uredu iz kojeg se šalju posebne božićne čestitke, hodočasničkoj crkvi Malog Isusa i mehaničkim jaslicama s oko 300 figurica. Slobodno vrijeme za posjet adventskom sajmu. Nastavak vožnje do *Graza* te kraće slobodno vrijeme za obilazak adventskog sajma. Polazak prema Sloveniji i Hrvatskoj uz kraća stajanja na putu za odmor. Dolazak u Split u večernjim satima. |

**CIJENA ARANŽMANA:**

|  |  |
| --- | --- |
| **Uplata rezervacije: 200,00 kuna (26,54 eur)** | 38 – 41 putnika – **1.590,00 kuna** (211,03 eur) |
| Nadoplata za 1/1 sobu: 450,00 kn (59,62 eur) | 34 – 37 putnika – **1.690,00 kuna** (224,30 eur) |
| Mogućnost obročne otplate | 30 – 33 putnika – **1.790,00 kuna** (237,57 eur) |

**Program uključuje**: prijevoz turističkim autobusom na navedenim relacijama, smještaj u hotelu 4\* u Linzu na bazi dva noćenja sa doručkom, razglede prema programu putovanja, troškove auto cesta i parkinga, zakonom propisan PDV, putno zdravstveno osiguranje, osiguranje od posljedica nesretnog slučaja, jamčevinu za turistički paket aranžman, voditelja putovanja te organizaciju putovanja

**Program ne uključuje:** ulaznice za kulturno-povijesne spomenike koji nisu navedeni programom, obroke koji nisu navedeni programom, troškove javnog gradskog prijevoza, troškove osobne prirode

**Preporuka**: uplata police osiguranja od rizika otkaza putovanja: **55,00** **kuna** (7,30 eur)

**ZA OVO PUTOVANJE JE DOVOLJNA VAŽEĆA OSOBNA ISKAZNICA**